**Gaute Børstad Skjervø** (født 2. juli 1995 i Levanger) er en norsk politiker for Arbeiderpartiet og nestleder i AUF, og sitter som varamedlem på Stortinget.

Bakgrunn og politisk virke
--------------------------

Skjervø ble medlem i AUF i 2010, og har siden hatt en rekke verv i arbeiderbevegelsen. Han var tidligere vært nestleder i Levanger AUF (2010–2012) og fylkesstyremedlem i AUF i Nord-Trøndelag (2010–2011). I 2011 ble han som 15-åring valgt som fylkesleder i AUF i Nord-Trøndelag. Under AUFs landsmøte i oktober 2018 ble han valgt inn i sentralstyret, og har siden landsmøtet i 2020 vært nestleder for organisasjonen.

Skjervø overlevde terrorangrepet mot Utøya den 22. juli 2011. Han har i tiden etter 2011 vært en av AUFs sterkeste stemmer i kampen mot rasisme og høyreekstremisme. Høsten 2019 vedtok AUFs sentralstyre å sette i gang et prosjekt og sette ned et eget 22. juli-utvalg som skulle se på hvordan organisasjonen skal ivareta arven etter 22. juli 2011. Det var første gang en slik gjennomgang ble gjort. Skjervø ble valgt til å lede arbeidet. Den organisatoriske rapporten fra utvalget ble lagt frem for AUFs landsstyre 20. august 2020, og senere også for Arbeiderpartiets landsstyre. Han har også profilert seg i kampen for internasjonal solidaritet.

Han har vært innvalgt i kommunestyret i Levanger Kommune, fylkestinget i Trøndelag Fylkeskommune der han var medlem i hovedutvalget for transport. Skjervø stod på 4.-plass på Arbeiderpartiets liste i Nord-Trøndelag til stortingsvalget 2017 og stortingsvalget 2019, han har ved flere anledninger møtt som vararepresentant.

Skjervø ble i 2022 utnevnt som medlem i regjeringens Ekstremismekommisjon. Kommisjonen ble oppnevnt for å øke kunnskapen om radikalisering og ekstremisme i Norge. Kommisjonen består av 16 medlemmer fra ulike fagområder, og ledes av forsker Cathrine Thorleifsson.

I juni 2023 ble Skjervø valgt som Visepresident i IUSY.

Han har tidligere jobbet som miljøarbeider i Trondheim kommune, praktikant i Utenriksdepartementet og som rådgiver i Framtiden i våre hender.

Referanser
----------

1. ↑   stortinget.no, oppført som Skjervø, Gaute Børstad (1995–), besøkt 19. august 2021[Hentet fra Wikidata]
2. 1 2  «Biografi: Skjervø, Gaute Børstad». *Stortinget* **(norsk)**. 9. mars 2008. Besøkt 18. oktober 2020.
3. ↑  «Biografi: Skjervø, Gaute Børstad». *Stortinget* **(norsk)**. 9. mars 2008. Besøkt 19. juli 2021.
4. ↑  NTB, (NTB) (18. oktober 2020). «Astrid Hoem valgt som ny leder av AUF». *adressa.no*. Besøkt 18. oktober 2020.
5. ↑  Johansson, Anders Romsøy (6. juli 2017). «(+) Folk er folk, og Gaute er Gaute». *innherred.no*. Besøkt 21. oktober 2020.
6. ↑  «Arkivert kopi». *auf.no*. Arkivert fra originalen 27. oktober 2020. Besøkt 11. november 2020.
7. ↑  «Organisatorisk rapport, AUFs 22. juli-utvalg» (PDF). Besøkt 11.11.2020.
8. ↑  «Skjervø, Gaute Børstad - Levanger kommune». *levanger.kommune.no*. Arkivert fra originalen 18. oktober 2020. Besøkt 18. oktober 2020.
9. ↑  Aune, Erlend (3. juli 2020). «(+) Gaute er en travel og samfunnsengasjert ung mann. Nå går han også for topplederverv i AUF». *innherred.no*. Besøkt 18. oktober 2020.
10. ↑  «Stortingsvalget 2017 i Nord-Trøndelag - Valglister med kandidater» (PDF). Fylkesvalgstyret i Nord-Trøndelag. Besøkt 12. november 2020.
11. 1 2  kontor, Statsministerens (10. juni 2022). «Regjeringen oppnevner ekstremismekommisjon». *Regjeringen.no* **(norsk)**. Besøkt 9. juni 2023.
12. ↑  «(+) Nominert til toppverv i internasjonal organisasjon: – Veldig stor ære». *iLevanger* **(norsk)**. 6. juni 2023. Besøkt 8. juni 2023.

Eksterne lenker
---------------

* (en) Gaute Børstad Skjervø – kategori av bilder, video eller lyd på Commons Rediger på Wikidata
* (no) Gaute Børstad Skjervø hos Stortinget Rediger på Wikidata

|  |  |
| --- | --- |
| Oppslagsverk/autoritetsdata | Stortinget
 |